इनमें 2 बच्चे शामिल; गैर-कानूनी तरह से नदी पार कर US में घुस रहे थे
US Canada Border Update; Bodies found in St. Lawrence River near US-Canada border कनाडा से अमेरिका में गैर-कानूनी तरह से दाखिल होने की कोशिश कर रहे 2 परिवार के 8 लोगों की मौत हो गई। इनमें 2 बच्चे भी शामिल थे।
कनाडा से अमेरिका में गैर-कानूनी तरह से दाखिल होने की कोशिश कर रहे 2 परिवार के 8 लोगों की मौत हो गई। इनमें 2 बच्चे भी शामिल थे। मरने वालों में एक परिवार भारतीय था। रॉयटर्स के मुताबिक, ये परिवार नाव के जरिए सेंट लॉरेंस नदी पार करने की कोशिश कर रहा था। पुलिस ने गुरुवार को क्यूबेक के एक इलाके में पलटी हुई नाव के पास से ये शव बरामद किए।
अमेरिका के अक्वेस्ने मोहॉक के पुलिस चीफ ने बताया कि माना जा रहा है कि ये दो परिवारों से थे। एक परिवार रोमानियाई मूल का और दूसरा भारत का है। सभी अवैध तरीके से कनाडा से अमेरिका में घुसने की कोशिश कर रहे थे। हालांकि, अब तक भारतीय परिवार के बारे में ज्यादा जानकारी नहीं मिल पाई है।
कनाडा के प्रधानमंत्री जस्टिन ट्रूडो ने शोक व्यक्त किया है। उन्होंने कहा- हादसा बहुत दर्दनाक था। अभी हमें इस बात की सही जानकारी नहीं है कि वहां क्या और कैसे हुआ। हम मामले की जांच कर रहे हैं। इसके बाद ये सुनिश्चित किया जाएगा कि दोबारा ऐसा न हो।
खराब मौसम के चलते नाव पलटने की आशंका
दरअसल, पुलिस एक लापता व्यक्ति की तलाश कर रही थी जब हवाई सर्चिंग के दौरान उन्हें ये शव दिखाई दिए। शवों के पास मिली नाव उसी लापता व्यक्ति की है। वहीं जिन 2 बच्चों के शव मिले हैं उनके पास कनाडा के पासपोर्ट थे। पुलिस ने बताया कि बुधवार रात को इलाके में मौसम खराब था। जिस नाव में दोनों परिवार सवार थे वो काफी छोटी थी। ऐसे में मुमकिन है कि तेज बारिश और हवा की वजह से नाव पलट गई हो।
पिछले साल भी एक भारतीय परिवार की हुई थी मौत
पिछले साल भी कनाडा के मनीटोबा से अमेरिका जाने की कोशिश कर रहे एक भारतीय परिवार की ठंड के चलते मौत हो गई थी। ये लोग गुजरात के रहने वाले थे। मौत की वजह माइनस 35 डिग्री सेल्सियस और बर्फीला तूफान बना था। पुलिस चीफ के मुताबिक, अवैध तरीके से सेंट लॉरेंस नदी पार करने की कोशिश कर रहे लोगों की तादाद लगातार बढ़ती जा रही है। पिछले 3 महीने में करीब 80 लोग इस रास्ते अमेरिका में घुसने की कोशिश कर चुके हैं। इनमें ज्यादातर लोग रोमानियन और भारतीय थे।
बाइडेन-ट्रूडो ने असायलम सीकर्स पर की थी बात
पिछले हफ्ते कनाडा दौरे के वक्त अमेरिकी राष्ट्रपति जो बाइडेन ने प्रधानमंत्री जस्टिन ट्रूडो से असायलम सीकर्स (दूसरे देश में शरण मिलने का इंतजार कर रहे लोग) को लेकर बात की थी। इस दौरान दोनों नेताओं ने अवैध तरह से बॉर्डर क्रॉस करके देश में दाखिल होने वाले लोगों पर रोक लगाने को लेकर सहमति जताई थी।
ये खबरें भी पढ़ें...
बर्फ में जमकर गई थी 4 भारतीयों की जान:3 देशों की पुलिस ने 2 पकड़े, -35 डिग्री में हुई थी मौत
बीते साल जनवरी में यूएस-कनाडा बॉर्डर पर भारतीय फैमिली की मौत ने दुनिया भर का ध्यान अपनी तरफ खींचा था। उनकी मौत के लिए चल रही जांच के दौरान भारतीय पुलिस ने अब दो एजेंट को गिरफ्तार किया है। पूरी खबर पढ़ें...
3 महीने बाद वही जानलेवा भूल:कनाडा के रास्ते US में घुस रहे 6 भारतीय गिरफ्तार, टूटी नाव में कर रहे थे सफर
कनाडा से अमेरिका में घुसने की कोशिश कर रहे 7 लोगों को गिरफ्तार किया गया है। इनमें से 6 भारतीय हैं। अमेरिकी पुलिस इसे मानव तस्करी बता रही है। जानकारी के मुताबिक, ये लोग जिस नाव पर सवार थे, वो डूब रही थी। पहले इन्हें रेस्क्यू किया गया। पूछताछ के बाद पुलिस को पता लगा कि ये गैरकानूनी तरीके से अमेरिका में घुसने की कोशिश कर रहे थे। पूरी खबर पढ़ें... 